উপজেলা কৃষি কর্মকর্তা কেএম বদরুল হক জানান, চলতি মৌসুমে বোরোর ফলন খুবই ভাল হয়েছে। উপজেলা কৃষি বিভাগ থেকে সব ধরনের সহযোগিতা করা হয়েছে কৃষকদের। ঘন-ঘন প্রশিক্ষনের মাধ্যমে কৃষকদের আরো দক্ষ ও সচেতন করা হয়েছে। এক বিঘা জমি চাষাবাদের জন্য কৃষি পুনর্বাসনের আওতায় উপজেলার ১৮ হাজার ৭৬৬ জন কৃষককে বীজ, সার ও নগদ ১হাজার টাকা করে দেয়া হয়েছে। চলতি মৌসুমে ফসল রক্ষা বাঁধ নির্মাণের উপর সরকারের কঠোর নজরধারী থাকায় বাঁধ গুলোর অবস্থা ভাল রয়েছে। আগাম বন্যায় ফসলহানীর সম্ভাবনা অনেকটাই কেটে গেছে। উপজেলা উদ্ভিদ সংরক্ষণ কর্মকর্তা আব্দুল হামিদ জানান, উপজেলার হাওরগুলোতে ধান কাটা শুরু শুরু হয়েছে। আগামী ১৫-১৬দিনের মধ্যে কৃষকরা তাদের কাংখিত ফসল ঘরে তুলতে পারবে। কৃষক আজাদ মিয়া, হাজী আব্দুল খালিক, আরজু মিয়া, জালাল উদ্দিন জানান, আগাম জাতের বোর ফসল ভালো হলেও এ বছর ধানে এক তৃতীয়াংশ চিটা রয়েছে। চিটার কারনে কাংখিত ফসলের চেয়ে কম ফসল পাচ্ছেন কৃষকরা।